पाएं अपने शहर की ताज़ा ख़बरें और फ्री ई-पेपरडाउनलोड करें
मटियारी में स्थित आंगनबाड़ी केंद्र-6 में चोरों ने केंद्र में रखे सामान की चोरी कर ली। केंद्र की सेविका साधना कुमारी ने बलुआ थाने में आवेदन देकर कार्रवाई की मांग की है। उन्होंने आवेदन में बताया कि 1 मई की रात कुछ चोरों ने आंगनबाड़ी केंद्र का ताला तोड़ चोरी की। चोरों ने आंगनबाड़ी संबंधित सामान बेबी मशीन, वजन करने वाला मशीन, 15 प्लेट समेत केंद्र में रखे दो कुर्सी की चोरी कर लिया है। उन्होंने बताया कि सुबह होने पर जब मेरे पति व पूर्व सरपंच विश्वनाथ पासवान केंद्र पर गए तो केंद्र का ताला टूटा पाया। जांच करने के बाद केंद्र में रखे सारा सामान गायब पाया। हालांकि इसको लेकर विभाग को सूचित कर दिया गया है। उन्होंने थाने में आवेदन देकर जरूरी कार्रवाई करने को कहा था, लेकिन करीब एक सप्ताह बीतने के बाद पुलिस घटनास्थल पर नहीं पहुंची है। इसके लिए पीड़ित सेविका ने नाराजगी जताई है। उनका कहना है कि चोरी को लेकर पुलिस को आवेदन दिए छह दिन बीत गए, लेकिन जांच के लिए स्थल पर पुलिस नहीं पहुंची है। थानाध्यक्ष मनोज प्रसाद ने बताया कि लॉकडाउन में परेशानी होने के कारण समय नहीं मिल पाया, लेकिन स्थल पर चौकीदार को भेजकर जांच की गई थी। उन्होंने बताया कि समय मिलता है तो स्थल जांच कर आगे की कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn